Diari Oficial de la Generalitat Valenciana


Sumari del DOGV 4444, del 20-02-2003 (2003/1899)

ORDE de 14 de febrer de 2003 del conseller de Justícia i Administracions Públiques, per la qual es nomenen funcionaris de carrera els aspirants que han superat el curs d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial corresponents als grups C i D de titulació, i se'ls convoca a l'acte de presa de possessió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/1899


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 14 de febrer de 2003 del conseller de Justícia i Administracions Públiques, per la qual es nomenen funcionaris de carrera els aspirants que han superat el curs d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial corresponents als grups C i D de titulació, i se'ls convoca a l'acte de presa de possessió. [2003/1899]
  
Per Orde de 21 de gener de 2003, de la Conselleria de Justícia i Administracions Públiques, DOGV núm. 4.429, de 30-1-2003, es va publicar la relació d'aspirants que han superat el curs d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial corresponents als grups C i D de titulació.
  
Verificada la concurrència dels requisits exigits en l'apartat 1 de la base sisena de l'Orde de 20 de desembre de 2001, de la Conselleria de Justícia i Administracions Públiques, per la qual es van convocar els mencionats cursos d'adaptació (DOGV núm. 4.166, d'11-1-2002).
  
En virtut de l'anterior i en exercici de les competències atribuïdes en l'article 27 de la Llei de la Funció Pública Valenciana, resolc:
  
Primer
  
Nomenar funcionaris de carrera del grup C, administració general, de l'administració del Govern Valencià, els aspirants que es relaciona en l'annex I de la present Orde, amb efectes econòmics i administratius del dia 1 de març de 2003.
  
Segon
  
Nomenar funcionaris de carrera del grup D, administració general, de l'administració del Govern Valencià, els aspirants que es relacionen en l'annex II de la present Orde, amb efectes econòmics i administratius del dia 1 de març de 2003.
  
Tercer
  
El personal relacionat en l'annex III quedarà en la situació prevista en la base setena de la Convocatòria, per no haver superat els cursos d'adaptació convocats.
  
Quart
  
El personal relacionat en l'annex IV quedarà, així mateix, en la situació prevista en la base setena de la convocatòria, per no haver acreditat trobar-se en possessió del títol requerit.
  
Cinqué
  
L'acte de presa de possessió a què queda convocat tot el personal que es relaciona en els annexos I i II d'esta resolució, tindrà lloc el dia 28 de febrer de 2003 en les hores i a les seus que s'indiquen en l'annex V.
  
Sisé
  
Contra la present Orde, que és definitiva en la via administrativa, podrà interposar-se recurs contenciós administratiu en el termini de dos mesos comptats des de l'endemà al de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que disposen els articles 10.1, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que puga interposar-se recurs potestatiu de reposició en els termes i les condicions establits en els articles 107, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/99, de 13 de gener.
  
València, 14 de febrer de 2003
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX V
  
L'acte de presa de possessió a què queda convocat tot el personal relacionat en els annexos I i II de la present Resolució, tindrà lloc el dia 28 de febrer de 2003, a les següents seus i a les hores corresponents:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, núm. 10, 2a, 03670 Alacant, els qui tinguen destinació a la citada província.
  
A les 9.30 hores
  
Personal del grup D, relacionat en l'annex II.
  
A les 12 hores
  
Personal del grup C, relacionat en l'annex I.
  
b) Direcció Territorial de la Conselleria de Justícia i Administracions Públiques a Castelló, c/ Major, núm. 78, 12544 Castelló, els qui tinguen o hagen obtingut destinació a la citada província.
  
A les 9.30 hores
  
Personal del grup D, relacionat en l'annex II.
  
A les 12 hores
  
Personal del grup C, relacionat en l'annex I.
  
c) Sala de Juntes de la Conselleria de Justícia i Administracions Públiques, c/ Miquelet, núm. 5 (entresòl), 46693 València, els qui tinguen o hagen obtingut destinació a la citada província.
  
A les 9.30 hores
  
Personal del grup D, relacionat en l'annex II.
  
A les 12 hores
  
Personal del grup C, relacionat en l'annex I.
  
El personal excedent haurà de prendre possessió en la província del domicili que figure en la instància de participació del present procés de funcionarització.